Հայ առաքելական եկեղեցին բուժման կարիք ունի. | ՎԱՀԱԳՆԱԿԱՆՉ
« Այս համակարգը մի կույտ զիբիլ է, որտեղ գույնզգույն զիբիլներ էլ կան, և մեկը մյուսին արհեստականորեն հակադրվում է։ Այդ բոլորին պետք է հավաքել մի կույտով ու հեռացնել։
Ով է իրականում հարվածում եկեղեցուն »
Հայ առաքելական եկեղեցին բուժման կարիք ունի.
«Ծանր խոսք պիտի ասեմ, բայց գտնում եմ, որ մեր Հայ առաքելական եկեղեցին բուժման կարիք ունի՝ ազգին ծառայելու իմաստով»,- այսօր լրագրողների հետ հանդիպմանը հայտարարեց հուշարձանագետ Սամվել Կարապետյանը՝ անդրադառնալով եկեղեցու և կաթողիկոսի շուրջ վերջին շրջանում բարձրացած աղմուկի առնչությամբ «Հայլուրի» կիրակնօրյա թողարկմանը Վեհափառի տված մեկնաբանությանը:
Ըստ նրա՝ Հայ առաքելական եկեղեցու «պահվածքի առումով» շատ խորհրդանշական է Եղվարդի Սուրբ Աստվածածին եկեղեցու հոգևոր սպասավոր տեր Հովնանի խոսքը: Հուշարձանագետի պատմելով՝ ինքը շաբաթ առավոտյան եղել է Եղվարդի Սուրբ Աստվածածին եկեղեցոմ, հանդիպել տեր Հովնանի հետ: Այնտեղ խոսվել է Եհովայի վկաների խնդրի մասին, որոնք «պայուսակներն ուսներին՝ վխտում են Եղվարդում»:
«Քահանան ասեց հետևյալ խոսքը՝ «Մենք բաց ենք, թող ժողովուրդը գա դեպի մեզ»: Ես քահանային ասեցի այս խոսքերը՝ «1700 տարի սպասել եք, որ ժողովուրդը դեպի ձեզ գա, ե՞րբ կգա այն օրը, որ դուք քայլ կանեք դեպի ժողովուրդը: Եհովականները չեն սպասում, որ ժողովուրդը դեպի իրենց գա»»,- հայտարարեց Կարապետյանը:
This entry was posted on Հուլիսի 25, 2011 at 1:39 ե. and is filed under Քրիստոնէություն.	You can follow any responses to this entry through the RSS 2.0 feed. You can leave a response, or trackback from your own site.